**POTVARKIS**

**DĖL Šilalės rajono savivaldybės administracijos socialinių PASLAUGŲ SKYRIMO KOMISIJOS DARBO ORGANIZAVIMO NUOSTATAtų**

**PATVIRTINIMO**

2025 m. vasario 28 d. Nr. T3-83

Šilalė

 Vadovaudamasis Lietuvos Respublikos socialinių paslaugų įstatymo 14 straipsnio 3 dalimi, 18 straipsnio 5 dalimi, Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 31 punktu, vykdydamas Asmens (šeimos) socialinių paslaugų poreikio nustatymo, skyrimo ir organizavimo tvarkos aprašą, Senyvo amžiaus asmens bei suaugusio asmens su negalia socialinės globos poreikio nustatymo metodiką ir Socialinės globos poreikio vaikui su negalia nustatymo metodiką, patvirtintus Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo, skyrimo ir organizavimo tvarkos aprašo, Senyvo amžiaus asmens bei suaugusio asmens su negalia socialinės globos poreikio nustatymo metodikos ir Socialinės globos poreikio vaikui su negalia nustatymo metodikos patvirtinimo“, ir Šilalės rajono savivaldybės administracijos direktoriaus 2025 m. sausio 10 d. įsakymą Nr. DĮV-14 „Dėl Socialinių paslaugų skyrimo komisijos sudarymo“:

1. T v i r t i n u Šilalės rajono savivaldybės administracijos socialinių paslaugų skyrimo komisijos darbo organizavimo nuostatus (pridedama).

2. P a v e d u šį potvarkį paskelbti Šilalės rajono savivaldybės interneto svetainėje www.silale.lt ir Teisės aktų registre.

Savivaldybės meras Tadas Bartkus